Ehdotus neuvoston direktiiviksi yhteisön ajokortista annetun direktiivin 91/439/ETY muuttamisesta /* KOM/96/0055 lopull. - SYN 96/0040 */



Virallinen lehti nro C 110 , 16/04/1996 s. 0007



Ehdotus neuvoston direktiiviksi yhteisön ajokortista annetun direktiivin 91/439/ETY muuttamisesta (96/C 110/05) KOM(96) 55 lopull. - 96/0040(SYN) (Komission esittämä 21 päivänä helmikuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan, ottaa huomioon komission ehdotuksen, toimii yhdessä Euroopan parlamentin kanssa, ottaa huomioon talous- ja sosiaalikomitean lausunnon, sekä katsoo, että yhteisön ajokortista 29 päivänä heinäkuuta 1991 annetussa direktiivissä 91/439/ETY (1), sellaisena kuin se on viimeksi muutettuna direktiivillä . . ./EY (2), säädetään, että kansalliset ajokortit on myönnettävä direktiivin liitteessä I [tai liitteessä I a] (3) esitetyn yhteisön ajokorttimallin mukaisina ja niissä on mainittava edellytykset, joiden mukaisesti kuljettaja on oikeutettu kuljettamaan ajoneuvoa, liitteessä I [ja liitteessä I a] määrätään, että nämä lisämerkinnät tai mahdollisesti rajoittavat merkinnät on esitettävä koodien muodossa, direktiivin 91/439/ETY säännösten mukaisia ajokortin antamisen edellytyksiä koskevat koodit ovat voimassa kaikkialla yhteisön alueella, toissijaisuusperiaatteen mukaisesti yhteisön toiminta on tarpeen ajokorttien ymmärrettävyyden lisäämiseksi, vastavuoroisen tunnustamisen mahdollistamiseksi ja henkilöiden vapaan liikkuvuuden helpottamiseksi; on estettävä sellaisten käytännön ongelmien syntyminen, joita kuljettajat, tiekuljetuksia hoitavat yritykset, viranomaiset ja tarkastusviranomaiset kohtaisivat, jos kansalliset koodijärjestelmät olisivat erilaiset, olisi säädettävä yksinkertaisesta menettelystä yhteisön koodeja koskevien teknisten tietojen ja kaikkien direktiivin 91/439/ETY liitteissä I, [I a,] II ja III annettujen määräysten mukauttamiseksi, ja selvyyden vuoksi ja yhdenmukaisuuden varmistamiseksi kaksi- ja kolmipyöräisten moottoriajoneuvojen tyyppihyväksynnästä annetun neuvoston direktiivin 92/61/ETY (4) säännösten kanssa olisi tämän muuttamisen yhteydessä mukautettava termin "moottoripyörä" määritelmää rakenteellisen nopeuden osalta, ON ANTANUT TÄMÄN DIREKTIIVIN: 1 artikla Muutetaan direktiivin 91/439/ETY liitteessä I olevan 2 kohdan 6 luetelmakohta [ja liitteessä I a olevan 2 kohdan 12 alakohta] seuraavasti: "- koodit 01-99 = yhdenmukaistetut yhteisön koodit >TAULUKON PAIKKA> Koodien alaluokitus määritellään tarvittaessa tämän direktiivin 2 artiklan säännösten mukaisesti ja erityisesti koodien 04, 05, 44 ja 55 osalta." 2 artikla Lisätään direktiivin 91/439/ETY 7 artiklaan seuraava 6 kohta: "6. Komissiota avustaa direktiivin 91/439/ETY liitteiden I, [I a,] II ja III mukauttamisessa tekniikan ja tieteen kehityksen komitea, joka koostuu jäsenvaltioiden edustajista ja jonka puheenjohtajana toimii komission edustaja. Komission edustaja esittää komitealle luonnoksen toteutettavista toimenpiteistä. Komitea antaa lausuntonsa luonnoksesta määräajassa, jonka puheenjohtaja voi päättää kysymyksessä olevan asian kiireellisyyden perusteella. Lausunto annetaan perustamissopimuksen 148 artiklan 2 kohdassa annettujen neuvoston komission ehdotusten perusteella tekemiin päätöksiin sovellettavien määräysten mukaisella määräenemmistöllä. Komitean äänestäessä jäsenvaltioiden edustajien äänet painotetaan edellä mainitussa artiklassa säädetyllä tavalla. Puheenjohtaja ei osallistu äänestykseen. Komissio toteuttaa toimenpiteet, joita sovelletaan välittömästi. Jos mainitut toimet eivät kuitenkaan ole komitean lausunnon mukaiset, komissio ilmoittaa tästä neuvostolle viipymättä. Tällaisessa tapauksessa komissio voi lykätä päättämiensä toimenpiteiden toteuttamista korkeintaan yhden kuukauden tiedonannon antamispäivästä. Neuvosto voi tällöin määräenemmistöllä tehdä eriävän päätöksen edellä alakohdassa säädetyssä määräajassa." 3 artikla Muutetaan direktiivin 91/439/ETY 3 artiklan 3 kohdan 3 alakohta seuraavasti: "- `moottoripyörällä` tarkoitetaan kaikkia kaksipyöräisiä ajoneuvoja, sivuvaunulla tai ilman, joiden suurin rakenteellinen nopeus on enemmän kuin 45 km/h tai, jos ne ovat polttomoottorikäyttöisiä, joiden sylinteritilavuus on enemmän kuin 50 cm³." 4 artikla 1. Jäsenvaltioiden on komissiota kuultuaan annettava lait, asetukset tai hallinnolliset määräykset, jotka ovat tarpeen tämän direktiivin noudattamiseksi 1 päivästä heinäkuuta 1996. 2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä viittaus tähän direktiiviin, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 5 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 6 artikla Tämä direktiivi on osoitettu kaikille jäsenvaltioille. (1) EYVL N:o L 237, 24.8.1991, s. 1 (2) KOM(95) 166 lopull., 10.5.1995 (3) Hakasuluissa oleva teksti viittaa liitteeseen I a sillä oletuksella, että neuvosto hyväksyy ehdotuksen KOM(95) 166 lopull. (4) EYVL N:o L 225, 10.8.1992, s. 75